SET ปิดเช้าบวก 4 จุด รับ “ไทยแลนด์โฟกัส” หนุน “ฟันด์โฟลว์” ไหลเข้า
SET ปิดเช้าบวก 4 จุด อานิสงส์งาน “ไทยแลนด์โฟกัส” หนุน “ฟันด์โฟลว์” ไหลเข้า รวมถึงกลุ่มพลังงานปรับตัวขึ้นดันดัชนี แนวโน้มช่วงบ่ายคาดแกว่งไซด์เวย์ต่อ ให้แนวรับที่ 1,622 จุด และแนวต้านที่ 1,640 จุด
SET ปิดเช้าบวก 4 จุด อานิสงส์งาน “ไทยแลนด์โฟกัส” หนุน “ฟันด์โฟลว์” ไหลเข้า รวมถึงกลุ่มพลังงานปรับตัวขึ้นดันดัชนี แนวโน้มช่วงบ่ายคาดแกว่งไซด์เวย์ต่อ ให้แนวรับที่ 1,622 จุด และแนวต้านที่ 1,640 จุด
24 ส.ค. 2565

นายณรงค์เดช จันทรไพศาล ผู้ช่วยผู้อำนวยการฝ่ายวิเคราะห์หลักทรัพย์ บล.ไอร่า กล่าวว่า ตลาดหุ้นไทยเช้านี้แกว่งไซด์เวย์ในกรอบ สอดคล้องกับตลาดหุ้นอื่นในภูมิภาคเอเชีย เนื่องจากตลาดหุ้นบ้านเราปรับตัวขึ้นมาค่อนข้างมาก และยังคงติดแนวต้านที่ 1,640 จุด แต่ยังคงได้ปัจจัยหนุนจากเงินทุนต่างชาติที่ไหลเข้า (Fund Flow) มาต่อเนื่อง โดยส่วนหนึ่งน่าจะได้รับอานิสงส์จากงาน Thailand Focus 2022 ที่น่าจะหนุนความเชื่อมั่นของนักลงทุนสถาบันทั้งในไทยและต่างประเทศ ประกอบกับค่าเงินบาทก็ปรับตัวแข็งค่าขึ้นมาด้วย จากสกุลเงินดอลลาร์อ่อนค่า หลังตัวเลขเศรษฐกิจสหรัฐ ตัวเลขยอดขายบ้านใหม่ออกมาต่ำกว่าคาดมาก อีกทั้งยังได้แรงหนุนจากกลุ่มพลังงานที่ปรับตัวขึ้น
สำหรับแนวโน้มตลาดช่วงบ่าย คาดว่าตลาดน่าจะยังแกว่งไซด์เวย์ต่อ ให้แนวรับที่ 1,622 จุด และแนวต้านที่ 1,640 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PRINC มูลค่าการซื้อขาย 4,119.75 ล้านบาท ปิดที่ 7.60 บาท ลดลง 1.90 บาท
PTTEP มูลค่าการซื้อขาย 4,116.54 ล้านบาท ปิดที่ 170.50 บาท เพิ่มขึ้น 9.50 บาท
PTT มูลค่าการซื้อขาย 2,390.80 ล้านบาท ปิดที่ 38.00 บาท เพิ่มขึ้น 0.50 บาท
BANPU มูลค่าการซื้อขาย 2,304.31 ล้านบาท ปิดที่ 14.40 บาท ลดลง 0.10 บาท
KBANK มูลค่าการซื้อขาย 2,069.86 ล้านบาท ปิดที่ 156.50 บาท เพิ่มขึ้น 1.50 บาท